Az első világháború kitörése után két hónappal lett a "Derfflinger" csatacirkáló (nagycirkáló) parancsnoka és vett részt új hajójával a doggerbanki csatában. 1915 szeptemberében a IV. felderítőcsoport "(Aufklärungsgruppe IV)" parancsnoka ("Kommodore"-ja) lett, mely egységhez a "Stuttgart", a "Hamburg", a "München", a "Stettin" és a "Frauenlob" könnyűcirkálók tartoztak. Ezzel az egységgel vett részt a skagerraki csatában 1916. május 31.–június 1-én.